**Бесплатна правна помоћ за избеглице, интерно расељена лица са КиМ и повратнике по споразуму о реадмисији**

**Поштовани грађани Сомбора и насељених места на територији града Сомбора, правници Канцеларије бесплатне правне помоћи која пружа бесплатну правну помоћ избеглицама, интерно расељеним лицима и повратницима по основу споразума о реадмисији 18. октобра 2023.године, планирају да посете ГРАД СОМБОР.**

**Правна помоћ је бесплатна и односи се на:**

**1. Избеглице:**

**- пружање правних савета и информација уз усмеравање у вези са поступцима и надлежним институцијама и организацијама значајним за остваривање права**

**- правна помоћ у прибављању документације у Р. Хрватској и Ф. Босне и Херцеговине**

**- правне помоћи у припреми поднесака неопходних у поступцима за остваривање њихових права у Р. Хрватској и Ф. Босне и Херцеговине;**

**2. Интерно расељена лица:**

**- правно саветовање, упућивање и информисање**

**- правна помоћ и заступање у поступцима заштите њихових радних, својинских и других имовинских права на Косову и Метохији**

**- правна помоћ у прибављању релевантне документације на Косову и Метохији;**

**- и друга, у вези са наведеним, правна асистенција;**

**3. Повратнике по основу споразума о реадмисији:**

**- правно саветовање, информисање и усмеравање**

**- правна помоћ при упису у матичне регистре**

**- правна помоћ у поступку пријаве боравишта/пребивалишта**

**- правна помоћ у поступку прибављања личних и осталих докумената значајних за остваривање њихових статусних права.**

**Састанци са корисницима би се одржали у складу са договором са представницима локалне самоуправе – града Сомбора, у просторијама зграде Градске управе града Сомбора, о чему ће заинтересовани бити благовремено обавештени.**

**Молили бисмо да се сва заинтересована лица којима је правна помоћ потребна благовремено јаве на бројеве телефона Бесплатне правне помоћи 0800/108-208 (бесплатна инфо линија), односно Повереништву за избеглице града Сомбора, Трг Цара Уроша 1, 25000 Сомбор, канцеларија бр. 31, тел. 025/468-115, како би се могао планирати термин састанка са њима, и оријентационо сазнао број заинтересованих учесника из наведених категорија корисника.**

**Састанак ће бити одржан дана 18.10.2023. године, у просторијама Градске управе Сомбор, Трг Цара Уроша 1, са почетком у 12,00 сати, у канцеларији бр. 142/I.**

**За све додатне информације стојимо на располагању.**

 **Канцеларија бесплатне правне помоћи**